  Виталий Пронин Онись песяй висьыны усем. Едӥньы бышкалтыса кадь, пе, кужекъя, улытозям  таӵе висеме ӧй на вал. Турын-куаръёс но парыса юылӥ, уг ортчы. «Вот ведь та калера чер лякиськиз бордам» шуыса, ветлэ ас понназ пересь. Анаезлэн ӝожтӥськемезлы пиез чидамтэ ни - нуэм больницае.Онись кенакез йӧнатӥськыны кельтӥллям. Туж кышкаса кылем пересь, бертоЗ на меда татысь дораЗ шуыса. Чиед гинэ пинал першал кельшем песяйлы, лякыт, каллен вераське. Эшъёсыз но умоесь. Эмъюм но трос гинэ сёто, укол но нуналаз 4 пол пуктыло. Сюлмаськемзы песяйлы туж ярам. Адӟод вылэм та койкаын йӧнатӥськонэз но, шуэ ноку больницае сюрылымтэ Онись кенак тӧдьы, ӵуж но лемлет таблеткаоссэ вуэн ньылон сяменыз. Пӧлазы ик кузь но зӧк эмъюм понэмын, песянай сое сыске, кушаны но выре, собере курадӟыса-курадӟыса мырдэм  ньылэ. Пайме, ма, чик  шӧмыз ӧвӧл, пе, талэн.Одӥг ӵукна пинал врач юа:- Ну, мар, песяй, умойгес луиз ни-а?- Умой, нуныкае, умой. Чалякгес йӧнаса, доре бертоно вылэм ини.-  Свечаостэ, бен, песяй, тыриськод-а изьыны выдон азяд? - юа эмъясь.- Мае шуиськод, уг валаськы? - паймыса юа пересь.- Ма, тани таӵе свечаосты.- Марлы тыром, мон соосты ваньзэ ньылӥсько... Э, гыдыке, мон соосты юоно кожасько ук!Гурьян Таня, Алнаш станция  